(Taqbad fuq il-għadd ta' qabel u jispiċċa) Il-ġurnata tal-Ħadd li ġiet wara, it-tfajla kienet tħossha qiegħda tmut. Kaull-tant kienu jerħuha l-forzi u kienet tintelaq kobba fl-art. Il-ħwienet kienu magħluqin, in-nies, għaddejja mgħaġġla, ma kinux jatu kontha, kollha kienu sejrin lejn it- toroq ta' fuq, u jgħibu 'l hemm: hi baqgħet tħares lejhom minngħajr ma taf għal fejn. Daħlet fil-knisja ta' Portanova. Il-knisja kienet battala, dehritilha kbira u tal-biża; tàtha tkexkixa bard, saqajha ħafjin fuq l-irħam; is-sagristan, ħatafha minn għonqha u tefagħha l-barra. Reġgħet bdiet tiġri qalb dawk it-triqat bla nies: rat ruħha weħida, sewdet qalbha. Kull-ħadd kien telqilha 'l hemm fuq. Hawn, insiet il-biża' tagħha; imġiegħla mill-ġuħ, qabżet it- triq, għaddiet il-misraħ ta' ''Rua Catalana'', telgħet it-turġien ta' San Ġużepp. Stagħġbet. mita rat dak li qatt ma kienet rat qabel : triq, wiesgħa, ħwienet sbieħ, palazzi kbar, ġonna mimlija siġar, wiċċ is-sema fil-beraħ. Insiet il-ġuħ tagħha quddiem dak il- ġmiel: ma ħasbetx iżjed, insiet il-għaks tagħha, u waqfet tħares, maħruġa minnha nfisha, lejn ħanut tal-pupi. Hemm fuq kien kollox sabiħl hi baqgħet miexja man-nies li kienu sejrin lejn il- għajn il-kbira ''Medina', tieqaf kull-mument, imqanqla, kurjuża, mifxula, insiet titlob il-karità. Il-karrozzi biss beżżgħuha b'dak it-tislib tagħhom ma jaqta' xejn, telgħet timxi fuq il-bankina. Fil-misraħ tal-'Muniċipju', il-għajja rikibha, għulħekk intelqet fuq 'bank biswit il-ġonna; stejqret wara ftit, qamet u ġriet hija wkoll lejn Sax Karlu: hemm intilfet qalb il-folla, ċkejkna bħal ma kienet, sabet ruħha mkarkra lejn Sax /erdinandu. Marat xejn, mank tidher fost in-nies; ħasset ruħha flokhal Kull-tant kienet tara għaddej minn fuq rasha bukkett ward, inbagħad ieħor, inbagħad xita sħiħa ta' ward: minn xi daqqiet il-folla kienet tinxeħet fuq ġenb wieħed, biex tgħaddi karrozza b'sinjura minn l-isbaħ ġewwa fiha, qiegħda fost il-ward u d-damask. It- tfajla stħajlitha li qiegħda toħlom: skantat b'dak li rat. Għadda ħafna ħin u beda jidlam. Beda jidlam: ix-xħit tal-ward beda jonqos, il-ħsejjes jit- biegħdu, in-nies titbattal. Ma' ġenb it-tfajla għaddiet mara tant sabiħa, b'libsa sewda, skullata, wiċċha abjad u daħkani, b'im- sielet tad-djamanti f'widnejha: kellha f'idha kannestru mimli ward, bukketti u blanzuni l-aktar ifuħu. Kienet bejjiegħa l-fjuri ta' ġmiel liema bħalu, b'qiegħ il-kannestru mimli flus. ''Sinjura, sinjura l—insemgħet vuċi ta' tarbija l-aktar ħelwa— Tini wardal'' Kien leħen it-tallaba, U dik il-mara sabiħa b'bixla ħelwa u ħafifa ħalliet taqa' f'idejn it-tfajla qabda qronfol. It-tallaba daħkitilha u waħħlet qronfla f'tiċrita tal-qmis, u riedet hija wkoll tbiegħ il-fjuri, iżda n-nies minn għandha ma ridux jixtru. Student, moħħu fuq il- werqa, qalilha: ''mita tikber iżjed, tkun tista' tbiegħ il-fjuri'.— Sinjur smin u ta' qalb xierfa bida jgħajjat, u joħodha kontra t-tlaleb u kontra n-nuqqas ta' ħila tal-pulizija il-ma twaqqafx dan il-ksir ir-ras. It-tfajla ma fehmitx dak iż-żebligħ, iżda fehmet li kienu q'ed irexuha. Anqas hemm fuq ma sabet ħniena l Hi kienet imqattgħa ċraret, ħafja u kerha: għajnejha kbar u mberrqa, kienu jbeżżgħu, rasha mqanfda, snienha bojjod, u xuftejha sofor. Hawn il-ġuħ reġa' għamel biha aktar qalil minn qabel, dak il-ħin kienet biswit il-lukanda franċiża, mnejn kienet ħierġa riħa ta' ħobż frisk u ta' laħam mixwi, li kienet sejra tatiha għaxwa. Idejha bdew joffru l-fjuri bla ma fommha seta' jitkellem, karba ċkejkna qanglitilha sidirha. Għadda suldat, xtara qronfla, u taha solid. Kien biżżejjed għalihal It-tfajla daħkitlu, u daħlet il-forn biex tixtri ħbeijża. Riedet titlaq, imma reġa' qabadha l-biża'. Dawk. il-karrożżi kienu jistorduha, hi li kienet trid tgħaddi għan-naħa l-oħra. Għaddset rasha, telqet tiġri……… F'karrozza, sinjura, għajtet għajta u ntilfet. Fit-triq, ħdejn il-bankina kienet tinsab agunija tfajla inno- ċenti, b'saqajħa miksurin, u mgħarr'ra f'demmha. Ruħha ħierġa: bil-qronfol imdawwar magħha, b'idha l-waħda tagħfas qronfla fuq sidirha, u b'idha l-oħra żżomm. il-ħbejża, b'wiċċha safrani, kwieta u siekta, ħalqha mbexxaq, bid-demm iċarċar ma' xufftejha, b'għajnejha kbar mistagħġbin iħarsu lejn is-Sema. Nies ta' qalb ħanina, ieqfu ħarsu lejha: għinu bil-karità tagħkom lill-fqajrin u taffulhom kemm tistgħu d-dwejjaq u n-niket tagħhoml Ġużċ Micallef Goggi.